Chabenec (1 515,5 m n. m.)

Chabenec () je vrch v Nízkych Tatrách. Leží nad obcou Pohronský Bukovec, približne  západne od Brezna.

 Poloha 
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Prašivá. Leží v Banskobystrickom kraji, v okrese Banská Bystrica a zasahuje na katastrálne územie obcí Brusno a Pohronský Bukovec. Najbližšími sídlami sú južne ležiaci Pohronský Bukovec, Ráztoka, Medzibrod a Hiadeľ, juhovýchodne sa nachádza Jasenie a severným smerom Liptovská Lúžna. Masív patrí do Národného parku Nízke Tatry.

 Opis 
Chabenec tvorí vetvu rázsochy, vybiehajúcej juhovýchodným smerom z Košariska () na Ráztockú hoľu (). Západne susedí Holica () a v hrebeni ležiaca Prašivá (), Malá () a Veľká Chochuľa (), severne leží Košarisko, Ondrejská hoľa (), Skalka () a Veľká hoľa (), východne Ráztocká hoľa (), Ráztocké poľany () a Matúšová () a južne Mlynárová () a Bukový diel ().Nízke Tatry - Chopok. Turistická mapa. 1 : 50 000. Harmanec: VKÚ, a. s., 2000. Masív patrí do povodia Hrona, kde vodu odvádza zo západnej časti Sopotníckou dolinou potok Sopotnica, južné a východné svahy odvodňuje potok Bukovec. Na vrchol nevedie značený chodník, no blízkym sedlom vedie trasa z Ráztoky na Košarisko.

 Výhľady 
Hrebeň i vrchol Chabenca je čiastočne porastený kosodrevinou a riedkym lesom, umožňujúcim obmedzený rozhľad. Z vhodných miest je možné pozorovať okolité vrcholy Nízkych Tatier, pri priaznivých podmienkach aj Vtáčnik, Štiavnické vrchy, Javorie, Poľanu a Veporské vrchy.

 Prístup 
Na vrchol nevedie značkovaný chodník a najľahšie dostupný je odbočkou z  modro značenej trasy, vedúcej z obce Ráztoka blízkym hrebeňom pod Ondrejskou hoľou ()

 Referencie 

 Pozri aj 
 Prašivá (geomorfologická časť)
 Ďumbierske Tatry
 Zoznam vrcholov v Nízkych Tatrách

 Externé odkazy 
 Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Banská Bystrica
Kategória:Brusno (obec)
Kategória:Pohronský Bukovec